เล็งร้านนี้ไว้นานแล้วไม่ได้มาซะที วันนี้ผ่านมาและมีที่จอดรถพอดี จอดข้างถนนได้ทั้ง2ฝั่งนะคะ ดูป้ายจะบอกช่วงเวลาที่สามารถจอดได้ จำไม่ได้แน่นอนค่ะ ขออภัยลืมถ่ายมาให้ดู รอครั้งหน้าจะถ่ายรูปมาฝากค่ะ

ร้านนี้หาไม่ยาก อยู่ริมถนนปากซอยโชคชัย4 ซอย23เลย สังเกตง่ายๆคือตรงข้ามคอมมานโดค่ะ 

ภายในร้านมีอาหารหลากหลายเมนู ใส่ถาดไว้เหมือนร้านข้าวแกงให้เราเลือกสั่งจะราดข้าวหรือสั่งเป็นถ้วยก็ได้ค่ะ และมีเมนูหาทานยากหลายเมนู นอกจากน้ำพริกหนุ่ม น้ำพริกอ่อง ข้าวซอย ขนมจีนน้ำเงี้ยวฯลฯ ส่วนตัวชอบทานแกงกระด้างค่ะ เสียดายวันนี้หมด เลยได้ขนมจีนน้ำเงี้ยวและข้าวเงี้ยวหรือข้าวกั้นจิ้นมาแทน ชามใหญ่มากค่ะ 

ขนมจีนน้ำเงี้ยว_ให้เครื่องเยอะ น้ำแกงกลมกล่อม อร่อยดีค่ะ
ข้าวกั้นจิ้น_ข้าวแข็งและแห้งไปหน่อย ชอบแบบใส่เลือดและหมูเยอะกว่านี้ ข้าวถ้านิ่มกว่านี้จะดีมากเลย

เครื่องดื่มน่าสนใจวันนี้คือ น้ำฝางค่ะ ไปภาคเหนือก็บ่อยไม่เคยเจอน้ำนี้เลย สีสวย สรรพคุณเพียบเหมาะสำหรับสตรีนะคะ ไปหาอ่านมาเค้าบอกว่าบำรุงเลือด ขับประจำเดือน แก้เลือดกำเดาและแก้ร้อนในค่ะ

สีสวย ไม่มีกลิ่น รสหวานจากน้ำตาล น้องที่ร้านบอกบีบมะนาวสีจะเปลี่ยนและเพิ่มรส เลยลองดู ก็สีแปลกดีรสคล้ายๆเวลาเราสั่งอัญชันมะนาว เปรี้ยวอ่อนๆสดชื่นดี

ตบท้ายด้วยขนมใส่ไส้_ทางร้านทำเอง และเหลือห่อสุดท้ายพอดี ห่อใบตองมาขนาดกระทัดรัด แป้งไม่เยอะกะทิไม่มีกลิ่นหืน มันและเค็มเล็กน้อย ไส้กระฉีกหวามมันอร่อย มื้อนี้รวม 65บาท

พนักงานยิ้มแย้ม บริการดีเยี่ยม บรรยากาศร้านเหมือนอยู่ภาคเหนือ ลูกค้าก็อู้คำเมืองคนขายก็อู้คำเมือง ฟังแล้วม่วนขนาด อาหารก็ใช้ได้นะ แต่

????????ร้านติดเครื่องปรับอากาศแต่เลี้ยงสุนัขเดินไปมาและมาสะบัดขนใส่ข้างๆโต๊ะที่เรานั่งทานอาหารพอดี โดนหักคะแนนตรงนี้????